Meremiin

Meremiin on laevatatavasse veekogusse (merre, samuti siseveekogusse) paigutatav lõhkeseadeldis, mis on mõeldud seal liikuvate laevade hävitamiseks. 

Kirjeldus
Meremiinid veesatakse miinitõketena laevateedele, ranniku lähedale või sadamate ümbrusse, varitsemaks või takistamaks vastase laevaliiklust või sõjalaevade tegevusvabadust. Meremiinid on peamiselt kontaktmiinid või põhjamiinid.

Miinide paigaldamiseks on mitu viisi. Miine veesatakse selleks kohandatud peavee- või allveelaevalt, samuti spetsiaalselt miiniveeskjalt. Miine on võimalik paigaldada ka lennukilt. Meremiinid jäävad pärast paigaldamist ehk veeskamist ootama laeva, mis aktiveeriks lähenedes või kontakti sattudes miini.

Meremiinide hinnad algavad 1000 USA dollarist ja võivad küündida mitme miljoni dollarini. Kõrgtaseme miinil võib olla mitu sensorit.

pisi|Meremiinide tüüpe
Meremiine on mitut tüüpi. Üks enim kasutatud meremiin on sarvedega miin, mis plahvatab kontaktil laevaga. Meremiinil on mitmeid sarvi, mis sisaldavad elektrolüüti. Kui laev puutub sarve vastu, siis elektrolüüt läheb laiali ja tekitab vooluringi. Vooluringi tekkimisel miin aktiveerub ning plahvatab. 

On olemas ka sensoritega miine, mis tajuvad laeva füüsikalisi välju. See tähendab, et miin aktiveerub siis, kui sensorid tajuvad näiteks magnetvälja.Naval Anti-ship Mines (vaadatud 21. mail 2015)

Mõned miinid, millel on väike lõhkelaeng, on mõeldud ainult väikeste paatide hävitamiseks. Suurte lõhkelaengutega miinid võivad hävitada või kahjustada enamikku suuri laevu. Mõned miinid on mõeldud ainult allveelaevade kahjustamiseks.Mines (vaadatud 21. mail 2015)

Meremiine võib kasutada ründe- või kaitserelvana. Ründeotstarbel võib neid paigutada vastase veekogudesse ja sadamatesse. Üldiselt on vastane teadlik, et nende veekogudes võivad olla miinid. Miinide tõrjumiseks tuleb kasutada miinitõrje vahendeid, mis on kulukas. See tekitab viivitusi laevade liikumisel ning sunnib neid kasutama alternatiivseid marsruute. Kaitsena võib miine paigaldada enda sadamate ja tähtsate objektide lähedale, et tõrjuda vastaste laevade liikumist nendes veekogudes.A TERRIBLE THING THAT WAITS (UNDER THE OCEAN) (vaadatud 21. mail 2015)

pisi|Miinitõrjeoperatsioon Tallinna reidil 2009. aastal
Vaata ka
Süvaveepomm
Torpeedo

Viited

Välislingid

ERR: Mereväelased leidsid haruldase miini ERR, 5. september 2009

Kategooria:Laske- ja lahingumoon
Kategooria:Mereväe relvad